Diari Oficial de la Generalitat Valenciana


Sumari del DOGV 5523, del 30-05-2007 (2007/6742)

RESOLUCIÓ de 16 de maig de 2007, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'exercici 2007, les ajudes al programa de genotipatge a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6742


Data del document
:   16-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * explotació agrària
    * sector agrari
    * ajuda pública

RESOLUCIÓ de 16 de maig de 2007, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim que finança, per a l'exercici 2007, les ajudes al programa de genotipatge a la Comunitat Valenciana. [2007/6742]  
Vist l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret legislatiu de 26 de juny de 1991, del Consell, en què s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 11/2006, de 27 de desembre, de Pressuposts de la Generalitat per a l'exercici 2007 (DOGV núm. 5417, de 29.12.06). En conseqüència, en relació amb les bases aprovades amb anterioritat i que mantenen la seua vigència, s'han de publicar els aspectes mencionats després de l'entrada en vigor de la llei de pressuposts corresponent.  
Per tot això, a proposta del director general d'Investigació, Desenrotllament i Innovació Agropecuària, resolc:  
Les ajudes regulades en l'Orde de 24 de maig de 2006, de la conselleria d'Agricultura, Pesca i Alimentació, per la qual s'establixen les bases reguladores d'ajudes al programa de genotipatge a la Comunitat Valenciana (DOGV núm. 5284, de 20.06.2006), gestionades per la Direcció General d'Investigació, Desenrotllament i Innovació Agropecuària a través de l'aplicació pressupostària 12.02.01 0000, del programa 714.80, "Desenrotllament i millora de la ramaderia", es concediran en l'exercici 2007 a càrrec de la línia de subvenció T3082000 i per un import de 21.000,00 euros, per a les actuacions previstes en el paràgraf a) de l'article 20 del Reial Decret 1312/2005.  
El present acte posa fi a la via administrativa i contra este es pot interposar potestativament un recurs de reposició davant del conseller d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
València, 16 de maig de 2007.- El conseller d'Agricultura, Pesca i i Alimentació: Juan G. Cotino Ferrer.